**

***Proiect***

**GUVERNUL REPUBLICII MOLDOVA**

**HOTĂRÂRE** nr. \_\_\_\_\_\_\_\_

din\_\_\_\_\_\_\_\_\_\_\_\_\_\_\_\_\_2023

*Chișinău*

**Cu privire la modificarea Regulamentului privind modul de delimitare a bunurilor imobile proprietate publică, aprobat prin Hotărârea Guvernului nr. 63/2019**

În temeiul art. 141, art. 20 alin. (5) și art. 21 alin. (10) din Legea nr. 29/2018 privind delimitarea proprietății publice (Monitorul Oficial al Republicii Moldova, 2018, nr. 142-148, art. 279), cu modificările ulterioare, **Guvernul HOTĂRĂŞTE:**

1. Regulamentul privind modul de delimitare a bunurilor imobile proprietate publică, aprobat prin Hotărârea Guvernului nr. 63/2019 (Monitorul Oficial al Republicii Moldova, 2019, nr. 76-85, art. 126), se modifică după cum urmează:

**1) Pct. 12 va avea următorul cuprins**:

”12. Comisia de delimitare are următoarele atribuţii:

1) verifică corectitudinea identificării apartenenţei bunului delimitat;

2) verifică corespunderea datelor despre bunul imobil delimitat din planul de contur, procesul-verbal al comisiei de delimitare şi lista bunurilor imobile proprietate publică;

3) coordonează planul de contur, procesul-verbal al comisiei de delimitare şi lista bunurilor imobile proprietate publică.

2) Se completează cu pct. 121, cu următorul cuprins:

”121. Agenția Propietății Publice, organul abilitat cu administrarea şi deetatizarea proprietăţii publice a statului, este responsabilă de corectitudinea determinării domeniului bunurilor imobile proprietatea statului.

3) La pct. 16:

a) sbp. 2) se completează cu lit. g) cu următorulcuprins:

”g) reprezentantul serviciului raional de arhitectură și urbanism (în cazul delimitării construcțiilor/încăperilor izolate);”

b) sbp. 3) se completează cu lit. f) cu următorulcuprins:

”f) reprezentantul serviciului local de arhitectură și urbanism (în cazul delimitării construcțiilor/încăperilor izolate);”

c) sbp. 4) se completează cu lit. f) cu următorulcuprins:

”f) reprezentantul Direcției generale arhitectură și urbanism (în cazul delimitării construcțiilor/încăperilor izolate);”

4) Pct. 19, se completează cu sbp. 10) cu următorulcuprins:

”10) materialele amenajării silvice și de evidență a plantației silvice – de la Institutului de Cercetări şi Amenajări Silvice”

5) La pct. 21, după cuvântul „furnizează” se completează cu textul „ , în formă electronică, la adresa de e-mail a solicitantului,”.

6) Se completează cu pct. 411, cu următorul cuprins:

 ”411. Soluționarea litigiilor pentru terenurile incluse în cadrul delimitării ca ”zonă de litigiu” se va realiza din contul şi la cererea uneia din părți, prin procedură selectivă, în modul stabilit de Guvern.”

7) Pct. 45 va avea următorul cuprins: În cazul executării lucrărilor de delimitare în mod masiv, planul de contur se elaborează în două exemplare, pe care se reprezintă toate bunurile imobile delimitate, inclusiv terenurile proprietate publică, indicate la art. 21 alin. (91) din Legea nr. 29/2018 privind delimitarea proprietății publice”.

8) Se completează cu pct. 461 cu următorul cuprins:

”461. În cazul în care, bunurile imobile delimitate (selectiv sau masiv în afara Programului de stat de delimitare a bunurilor imobile), sunt adiacente cu terenuri proprietate a statului, neînregistrate în registrul bunurilor imobile, reprezentanţii unităţii administrativ-teritoriale și reprezentanţii statului care administrează terenul proprietate a statului, stabilesc hotarele acestor terenuri”.

9) Pct. 58 va avea următorul cuprins:

**”58**. Determinarea în cadrul lucrărilor de delimitare în mod masiv în cadrul Programului de stat de delimitare a bunurilor imobile), a bunurilor imobile calificate drept „zonă de litigiu”, nu suspendă procesul de delimitare. Acesta continuă pentru bunurile imobile pentru care nu au fost formulate obiecţii.”

10) La pct. 62, după cuvintele ”terenurilor delimitate” se completează cu cuvintele ”, inclusiv terenurile proprietate publică, indicate la art. 21 alin. (91) din Legea nr. 29/2018 privind delimitarea proprietății publice și zonele de litigiu”.

11) La pct. 74, după cuvintele ”corectitudinii stabilirii apartenenței” se completează cu cuvintele ”și a domeniului”.

12) Se completează cu secțiunea a 10-acu următorul cuprins:

”Secțiunea a 10-a.Particularitățile întocmirii documentației cadastrale în vederea

înregistrării primare a terenurilor proprietate publică a unităţilor administrativ-teritoriale

901. Documentația cadastrală, în vederea înregistrării primare a terenurilor proprietate publică, indicate la art. 21 alin. (91) din Legea nr. 29/2018 privind delimitarea proprietății publice, se întocmește în mod masiv (în cadrul Programului de stat de delimitare a bunurilor imobile), sau selectiv/masiv (în afara Programului de stat de delimitare a bunurilor imobile).

902. Autoritate publică locală, în temeiul actului de inventariere, identifică terenurile pentru care se întocmește documentația cadastrală, în conformitate cu exigențele stabilite de legea nr. 29/2018 și întocmește lista terenurilor proprietate publică a unităţii administrativ-teritoriale (delimitate conform art. 21 alin. 91 Legii nr. 29/2018 delimitării proprietății publice), conform anexei nr. 5, care se semnează de primar și specialistul pentru reglementarea regimului proprietății funciare.

903. Terenurile indicate la art. 21 alin. 91 lit. (a), din legea nr. 29/2018 nu se includ în lista terenurilor proprietate publică. Documentația cadastrală în vederea înregistrării primare se întocmește conform prevederilor Regulamentului cu privire la modul efectuării înregistrării primare masive, aprobat prin Hotărîrea Guvernului nr. 1030/1998 **despre unele măsuri privind crearea cadastrului bunurilor imobile.**

904. În cazul terenurilor indicate la art. 21 alin. 91 lit. (e), din legea nr. 29/2018, în lista terenurilor proprietate publică se vor indica terenurile înregistrate în registrul bunurilor imobile pe cote-părți (proprietate privată și proprietate publică a autorităţii publice locale), cu indicarea cotei-părți și/sau suprafeței deținute de autoritatea publică locală în coproprietate, fără reprezentarea acestora în planul de contur și planul geometric.

905. După identificarea terenurilor, executantul lucrării, în comun cu reprezentantul autorităţii publice locale, determină hotarele acestora.

906. La determinarea hotarelor se respectă cerințele secțiunii a 4-a și a următoarelor prevederi:

1) dacă în conformitate cu documentația existentă, nu poate fi determinat hotarul terenului delimitat, autoritatea publică locală este responsabilă de stabilirea hotarului;

2) dacă terenul care se delimitează:

a) are hotar comun cu terenul proprietate publică a statului și acest teren nu este înregistrat în registrul bunurilor imobile, hotarul comun între aceste terenuri se stabilește în prezența reprezentantului autorității publice centrale ce administrează terenul proprietate publică în cauză.

b) are hotar comun cu terenul proprietate publică a statului, înregistrat în registrul bunurilor imobile și acest hotar nu generează suprapuneri grafice, coordonarea acestui hotar cu autoritatea publică centrală ce administrează terenul proprietate publică nu este necesară. Executantul lucrării cadastrale preia coordonatele terenului adiacent publică a statului, înregistrat.

c) conform documentației din cadastrul funciar aprobată conform situației ultimului an de evidență, are modul de modul de folosință ”pășuni sau fînețe”, iar conform situației de facto, este teren împădurit, executantul lucrării cadastrale descrie neconformitățile constatate în actul de constatare și informează autoritatea publică locală. Autoritatea publică locală va asigura aprobarea documentației cadastrale conform situației din teren, cu aprobarea concomitentă a documentației cadastrale și modificarea destinației/modului de folosință a terenului. În cazul refuzului aprobării modificării destinației/modului de folosință a terenului, acest teren se exclude din procedura de delimitare.

907. Urmare determinării hotarelor se întocmește planul de contur, conform prevederilor pct. 44 – pct. 45.

908. Un exemplar a planului de contur (în cazul executării lucrărilor de delimitare în mod masiv) sau planul de contur elaborat (în cazul executării lucrărilor de delimitare în mod selectiv), se semnează de primar, specialistul pentru reglementarea regimului proprietății funciare, executantul lucrării cadastrale.

909. În cazul executării lucrărilor de delimitare în mod selectiv), dacă adiacent terenului supus delimitării, au fost identificate terenuri proprietate publică a statului, neînregistrate în registrul bunurilor imobile – planul de contur se coordonează cu reprezentantul autorităţii publice centrale care administrează terenul proprietate a statului în cauză.

9010. Drept urmare, executantul lucrării cadastrale, întocmește planul geometric conform prevederilor Secțiunii a 5-a și lista terenurilor proprietate publică a unităţii administrativ-teritoriale (delimitate conform art. 21 alin. 91 Legii nr. 29/2018 delimitării proprietății publice), conform anexei nr. 5, care se semnează de primar, specialistul pentru reglementarea regimului proprietății funciare, executantul lucrării cadastrale.

9011. Executantul lucrării cadastrale întocmește raportul lucrării: nota explicativă, Lista bunurilor imobile proprietate publică a unităţii administrativ-teritoriale, planul de contur (după caz: masiv sau selectiv), actul de constatare (în cazul constatării neconformităților), planul geometric (după caz: masiv sau selectiv), raportul măsurărilor terestre (în cazul măsurătorilor terestre).

9012. Raportul lucrării cadastrale se depune către ÎP”Cadastru” spre recepţie, cu anexarea raportului lucrării şi a pachetului digital.

9013. După recepţionarea raportului lucrării, executantul lucrărilor cadastrale transmite materialele spre aprobare, autorităţii publice locale de nivelul întîi.

**2.** Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru**

**Contrasemnează:**

**Ministrul dezvoltării economice și digitalizării**